
    REPUBLIKA HRVATSKA
   BRODSKO-POSAVSKA ŽUPANIJA 
   UPRAVNI ODJEL ZA GRADITELJSTVO,
   INFRASTRUKTURU I ZAŠTITU  OKOLIŠA                                     
Petra Krešimira IV. br. 1, 35 000 Slavonski Brod
tel: 035/443-126;   fax: 035/404-190
KLASA: UP/I 352-02/23-01/09
URBROJ: 2178-03-02/5-23-5
Slavonski Brod,  25. listopada 2023. godine


Brodsko-posavska županija, OIB 27400987949, Upravni odjel za graditeljstvo, infrastrukturu i zaštitu okoliša,  temeljem članka 48. stavak 1., a vezano za članak 46. stavak 2. Zakona o zaštiti prirode („Narodne novine“, br. 80/13, 15/18, 14/19 i 127/19), povodom zahtjeva Općine  Podcrkavlje, OIB 39613161208, Trg  108. brigade ZNG, Podcrkavlje, za provedbom Prethodne ocjene prihvatljivosti za ekološku mrežu Programa raspolaganja poljoprivrednim zemljištem u vlasništvu Republike Hrvatske za Općinu Podcrkavlje, nakon provedenog postupka, donosi

R  J  E  Š  E  NJ  E

1. Program raspolaganja poljoprivrednim zemljištem u vlasništvu Republike Hrvatske za Općinu Podcrkavlje,   prihvatljiv  je  za  ekološku mrežu.

1. Ovo Rješenje objavljuje se na mrežnim stranicama Brodsko-posavske županije.

O  b  r  a  z  l  o  ž  e  nj  e

Općina Podcrkavlje iz Podcrkavlja,  Trg 108. brigade ZNG 11, je zatražila mišljenje o potrebi provedbe postupka Prethodne ocjene prihvatljivosti za ekološku mrežu  (KLASA: 320-01/18-01/13, URBROJ:2178-13-03/1-23-40, od 14. srpnja 2023. godine), od Upravnog odjela za graditeljstvo, infrastrukturu i zaštitu okoliša Brodsko-posavske županije, za Program raspolaganja poljoprivrednim zemljištem u vlasništvu Republike Hrvatske za Općinu Podcrkavlje  (u daljnjem tekstu: Program). Uz zahtjev je  sukladno odredbama članka 48., stavka 2. Zakona o zaštiti prirode, dostavljen nacrt teksta Programa sa dokumentacijom.  

U provedbi postupka ovaj Upravni odjel je razmotrio predmetni zahtjev, priloženu dokumentaciju, podatke o ekološkoj mreži  (područja ekološke mreže, ciljne vrste i stanišne tipove) i mišljenje Zavoda za zaštitu okoliša i prirode Ministarstva gospodarstva i održivog razvoja, te je utvrđeno sljedeće.

Upravni odjel  je  sukladno članku 48. stavku 3. Zakona o zaštiti prirode, dopisom (KLASA: UP/I 352-02/23-01/09, URBROJ:2178-03-02/5-23-01, od  19. srpnja 2023. god.), zatražio prethodno mišljenje Ministarstva gospodarstva i održivog razvoja, Zavoda za zaštitu okoliša i prirode. Ministarstvo je zatražilo nadopunu dokumentacije (KLASA:352-03/23-02/1061, URBROJ:517-12-2-3-2-23-2, od 13. listopada 2023. god.). U skladu sa zatraženim, nositelj zahtjeva je dopunio dokumentaciju, te je Zavod za zaštitu okoliša i prirode dostavio mišljenje (KLASA:352-03/23-02/1061, URBROJ:517-12-2-3-2-23-4, od 23. listopada 2023. god.) u kojem se navodi da se Prethodnom ocjenom može isključiti mogućnost značajnih negativnih utjecaja na ciljeve očuvanja i cjelovitost područja ekološke mreže, te smatraju da je Program prihvatljiv i  nije potrebno provesti Glavnu ocjenu Programa. 
Nositelj izrade Programa je Općina Podcrkavlje.
Obuhvat Programa odnosi se na administrativno područje Općine Podcrkavlje.
Razlozi za izradu Programa proizlaze iz odredbi članka 29. Zakona o poljoprivrednom zemljištu („Narodne novine“, br. 20/18). Programom će se riješiti raspolaganje poljoprivrednim zemljištem i stavljanje u funkciju proizvodnje državnog poljoprivrednog zemljišta. Osnovni cilj Programa je stvaranje uvjeta za raspolaganje poljoprivrednim zemljištem u državnom vlasništvu koje mora biti u funkciji poljoprivredne proizvodnje, uzimajući u obzir tradicijsku proizvodnju kraja i specifičnosti pojedinih poljoprivrednih površina definiranih Programom.
Programom se propisuje kako će Općina preko svojih službi i nadležnih institucija, provoditi stalni nadzor i poduzimati mjere za nepoštivanje preuzetih obveza za one koji raspolažu državnim poljoprivrednim zemljištem. 

Programom se utvrđuje ukupna površina poljoprivrednog zemljišta u vlasništvu Republike Hrvatske za područje općine Podcrkavlje, koja je prema dostavljenim podacima iznosi 620,2638 ha. Prema podacima o dosadašnjem raspolaganju poljoprivrednim zemljištem u vlasništvu RH na području općine je sljedeći oblik raspolaganja:  na privremenom korištenju bilo je ukupno 4,7217 ha. 
Programom se predviđa raspolaganje poljoprivrednim zemljištem i to: za prodaju  su određene površine od 49,9797  ha,  za zakup je određeno 567,5445 ha, te za povrat 2,7396 ha. Nisu planirane površine  za zakup za ribnjake,  zakup zajedničkih pašnjaka,  niti za ostale namjene. U Program raspolaganja su uvrštene i katastarske čestice koje imaju status javnog vodnog dobra.


Na području  katastarskih čestica obuhvaćenih Programom, temeljem Uredbe o ekološkoj mreži i nadležnostima javnih ustanova za upravljanje područjima ekološke mreže  („Narodne novine“, br. 80/19, 119/23), nalaze se područja ekološke mreže Područja očuvanja značajna za vrste i tipove (POVS): HR2000623 Šume na Dilj gori,  HR2001328 Lonđa, Glogovica i Breznica   i HR2000488 Dilj.

U Program su u obliku posebnih napomena/obrazloženja, radi očuvanja rijetkih i ugroženih stanišnih tipova ugrađeni načini korištenja specifičnih katastarskih čestica kako slijedi.


	katastarska čestica broj 
	načina korištenja

	Katastarska općina Matković Mala
	
- dijelove katastarske čestice pod površinama tršćaka, rogozika, visokih šiljeva i visokih šaševa, ne koristiti u poljoprivredne svrhe





	274/4
273
270/1
270/2
262/3
224/2
	

	
27/1
30/2
33/3
	
-   travnjačke površine u katastarskoj čestici  koristiti kao livade ili pašnjake



	Katastarska općina Brodski Zdenci
	
- dijelove katastarske čestice pod površinama tršćaka, rogozika, visokih šiljeva i visokih šaševa, ne koristiti u poljoprivredne svrhe




	
279/1


	

	Katastarska općina Glogovica
	
-  travnjačke površine u katastarskoj čestici koristiti kao livade ili pašnjake

	1268/4
1268/1
1268/3
1268/2
1266/2
1265/2
1265/1
1265/3
1265/4
1203/2
1203/1
1183/2
1183/4
	1242/1
1241/2
1239/2
1240/1
1242/2
1245/1
1244/2
1244/3
1227/4
1227/2
1227/6
1381
1383/1
	1383/2
456/2
456/1
458
455
454/4
443/1
446
449/2
450
451
454/3
454/5
	




Definirano planirano korištenje površina specifičnih katastarskih čestica za ispašu i/ili košnju, povoljno će utjecati na očuvanje strogo zaštićenih vrsta vezanih za travnjačka staništa, te ugroženog i rijetkog travnjačkog stanišnog tipa.

Korištenje ostalih katastarskih čestica Programa (kao nastavak trenutnog i/ili provedba budućeg određenog načina korištenja), neće značajno utjecati na ciljane stanišne tipove i ciljane vrste navedenog područja ekološke mreže.

Slijedom iznijetog u provedenom postupku Prethodne ocjene prihvatljivosti za ekološku mrežu, analizom mogućih  utjecaja provedbe predmetnog Programa  na ciljeve očuvanja i cjelovitost područja ekološke mreže, uvažavajući gore navedeno mišljenje Ministarstva, ocijenjeno je kako se za Program raspolaganja poljoprivrednim zemljištem u vlasništvu Republike Hrvatske za Općinu Podcrkavlje, uz uvažavanje  napomena za specifične katastarske čestice, može  isključiti mogućnost značajnih negativnih utjecaja  na ciljeve očuvanja i cjelovitost područja ekološke mreže, zbog karakteristika  Programa – Programom se određuje predviđeni način raspolaganja poljoprivrednog zemljišta.  
Sukladno navedenom, riješeno je kao u izreci, te za Program nije potrebno provesti postupak Glavne ocjene.

Člankom 46. Zakona o zaštiti prirode, propisano je da upravno tijelo provodi prethodnu ocjenu i glavnu ocjenu za strategije, planove i programe koji se pripremaju i/ili donose na lokalnoj razini, kao i za one koji se pripremaju i/ili donose na lokalnoj razini, a za koje je posebnim propisom kojim se uređuje zaštita okoliša, određena obveza strateške procjene ili ocjene o potrebi strateške procjene.

Uvidom u zaprimljenu dokumentaciju Programa, utvrđeno je da se ne planiraju zahvati iz Priloga I., II. i III. Uredbe o procjeni utjecaja zahvata na okoliš („Narodne novine“ br. 61/14 i 3/17), te slijedom razmatranja obilježja i kriterija za utvrđivanje vjerojatno značajnog utjecaja plana i programa na okoliš Priloga III. Uredbe o strateškoj procjeni utjecaja strategije, plana i programa na okoliš („Narodne novine“ br. 3/17), ovo Upravno tijelo utvrđuje da nije obvezna provedba postupka strateške procjene utjecaja na okoliš Programa.

Nadalje, člankom 48. stavkom 5. Zakona o zaštiti prirode, propisano je da ako upravno tijelo isključi mogućnost značajnijih negativnih utjecaja strategije, plana i programa na ciljeve očuvanja i cjelovitost područja ekološke mreže, donosi rješenje da je strategija, plan ili program, prihvatljiv za ekološku mrežu.

Sukladno sa člankom 51. stavkom 2. Zakona o zaštiti prirode, ovo Rješenje se objavljuje se na mrežnoj stranici Brodsko-posavske županije (www.bpz.hr).
Uputa o pravnom lijeku
Protiv ovog Rješenja može se izjaviti žalba Ministarstvu gospodarstva i održivog razvoja, Zagreb, Radnička cesta 80, u roku od 15 dana od dana primitka Rješenja.
Žalba se predaje Upravnom odjelu za graditeljstvo, infrastrukturu i zaštitu okoliša Brodsko-posavske županije, neposredno u pisanom obliku ili usmeno u zapisnik, ili se šalje poštom, odnosno dostavlja elektronički. 
 
  
 
                                                                        Viša savjetnica za zaštitu prirode i okoliša
  

                                                                                          Ljiljana Curić, dipl.ing.





Dostaviti:
1. Općina Podcrkavlje, Trg 108. brigade ZNG 11, 35201 Podcrkavlje
2. Ministarstvo gospodarstva i održivog razvoja, putem: pisarnica@mingor.hr; marija.petras@mingor.hr 
3. Državni inspektorat, Sektor zaštite prirode, Šubićeva 29,  10000 Zagreb
4. - u spis predmeta, ovdje

